CELEX: 32020D1264
Language: bg
Date: 2020-09-08 00:00:00
Title: Решение (ЕС) 2020/1264 на Европейската централна банка от 8 септември 2020 година за изменение на Решение (ЕС) 2019/1743 на Европейската централна банка относно олихвяването на наличностите от свръхрезерви и на някои депозити (ЕЦБ/2020/38)

11.9.2020   
               
               
                  BG
               
               
                  Официален вестник на Европейския съюз
               
               
                  L 297/5
               
            
         РЕШЕНИЕ (ЕС) 2020/1264 НА ЕВРОПЕЙСКАТА ЦЕНТРАЛНА БАНКА
         от 8 септември 2020 година
         за изменение на Решение (ЕС) 2019/1743 на Европейската централна банка относно олихвяването на наличностите от свръхрезерви и на някои депозити (ЕЦБ/2020/38)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 127, параграф 2, първо тире от него,
         като взе предвид Устава на Европейската система на централните банки и на Европейската централна банка, и по-специално член 3.1, първо тире и членове 17—19 от него,
         като има предвид, че:
         
                     (1)
                  
                  
                     Управителният съвет счита, че средствата, които се депозират задължително в ЕЦБ за целите на изплащане на финансова помощ съгласно Регламент (ЕС) 2020/672 на Съвета (1), следва да бъдат освободени от отрицателен лихвен процент.
                  
               
                     (2)
                  
                  
                     Поради това Решение (ЕС) 2019/1743 (ЕЦБ/2019/31) (2) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение
            Член 2 от Решение (ЕС) 2019/1743 (ЕЦБ/2019/31) се заменя със следното:
            
               
                  „Член 2
                  
                  Олихвяване на някои депозити, държани в ЕЦБ
                  Сметките, поддържани в ЕЦБ в съответствие с Решение ЕЦБ/2003/14 на Европейската централна банка (*1), Решение ЕЦБ/2010/31 на Европейската централна банка (*2), Решение ЕЦБ/2010/17 на Европейската централна банка (*3) и Регламент (ЕС) 2020/672 на Съвета (*4), продължават да се олихвяват с лихвения процент за депозитното улеснение. Когато обаче е необходимо по тези сметки да бъдат държани депозити преди датата, на която трябва да се извърши плащане в съответствие със законовите или договорните разпоредби, приложими към съответния механизъм, тези депозити се олихвяват през този предварителен период с нула процента или с лихвения процент за депозитното улеснение, който от тях е по-висок.
               
            
         
         
            Член 2
            Влизане в сила
            Настоящото решение влиза в сила на петия ден след публикуването му в Официален вестник на Европейския съюз. Прилага се от шестия период на поддържане на резервите за 2020 г., започващ на 16 септември 2020 г.
         
         
            Съставено във Франкфурт на Майн на 8 септември 2020 година.
            
               
                  За Управителния съвет
               
               
                  Председател на ЕЦБ
               
               Christine LAGARDE
            
         
         
            (1)  Регламент (ЕС) 2020/672 на Съвета от 19 май 2020 г. за създаване на Европейски инструмент за временна подкрепа с цел смекчаване на рисковете от безработица при извънредни обстоятелства (SURE) вследствие на избухването на COVID-19 (OB L 159, 20.5.2020 г., стр. 1).
         
            (2)  Решение (ЕС) 2019/1743 на Европейската централна банка от 15 октомври 2019 г. относно олихвяването на наличностите от свръхрезерви и на някои депозити (ЕЦБ/2019/31) (OB L 267, 21.10.2019 г., стр. 12).